Odense Adresse-Contoirs Efterretninger, 1848-08-05
Vaabenstilstandens Historie. (Sluttet; see Gaarsavisen!) Frugten heraf var Sendelsen af den til preussisk Gesandt i Konstantinopel designerede Grev Pourtales til Kongen af Sverrig, som endnu opholdt sig i Malm, for, som Svar paa dennes Forestillinger i Berlin, at give Forklaringer over Preussens Forhold mod Danmark, og tillige for gjennem det svenske Kabinet at gjøre Jndledninger til en Vaabenstilstand. Til den Ende medbragte han et Forslag, der saa væsen ligen nærmede sig til det oprindelige Palmerstonske Udkast, at Man var berettiget til deraf at slutte til et op rigt Ønske om en Overeenskomst. - Med en Jndsigt i de danske Forhold og Anskuelser, der vilde have gjort en dansk Statsmand al Ære, discuterede den svenske Udenrigsminister, Baron Stierneld, dette forslag Punkt, for Punkt med Grev Pourtales. Med de enkelte Forandringer og Tilsætninger, som det var lykkedes ham at sætte igjennem, tilstilledes det den danske Regjering. Udenrigsministeren, Grev Knuth, begav sig nu selv over til Malm, hvor Underhandlingerne bleve fortsatte, under Baron Stiernelds Auspicier. Jmidlertid indtraf der en Omstændighed, der nær havde afbrudt det Hele, idet General Wrangel, som Man paa den Tid maatte forudsætte havde Kundskab om de stedfindende Forhandlinger, uden mindste Foranledning angreb den danske Hær, som havde befaling til selv at forholde sig passiv og saavidt muligt at undgaae Slag. Med nogle Modificationer afsluttedes alligevel Konventionen den 2 Juli, under Forbehold af begge de vedkommende Regjeringers Stadfæstelse. Denne paafulgte snart, først fra dansk og siden fra Preussens Side, hvorhen Kongen af Sverrig atter havde sendt Baron Manderstrøm, skjøndt med Forbehold af et Par aldeles uvæsenlige Tilsætninger, som fra dansk Side uden videre indrømmedes. - Saaledes er da den Vaabenstilstand, hvis Betingelser vi i et tidligere No. have meddeelt, afsluttet af de tvende, dertil i al lovlig Form befuldmægtigede Udsendinge og stadfæstet af begge de paagjældende Regjeringer. Der stod altsaa intet Andet tilbage, end den Formalitet, at den skulde underskrives af de tvende kommanderende Generaler, hvortil Grev Pourtales overbragte General Wrangel, Kammerherre Reeds General Hedemann de fornødne befalinger og Fuldmagter. Sagen betragtedes naturligviis fra alle Sider som fuldkomment afgjort, og navnligen udtalte Lord Palmerston for den danske Gesandt i London sin levende Glæde over at see sine Bestræbelser omsider kronede med et saa tilfredsstillende Resultat. Men her indtraadte Vaabenstilstandens tredie og mærkværdigste Stadium. - Den 15 Juli mødtes de tvende ovennævnte Diplomater i Nærheden af Kolding, for at træffe Aftale om de enkelte nærmere Bestemmelser, der med Hersyn til Vaabenstilstandens praktiske Udførelse endnu kunde behøves. Her tilkjendegav Grev Pourtales - til ikke mindre Forlegenhed for sig end til Overraskelse for Kammerherre Reeds - at General Wrangel ikke vilde samtykke i Jnsurgenthærens Opløsning og flere af de ved Hertugdømmernes midlertidige Stilling vedtagne Regler. Dette var et aabenbart Brud, paa den hele Overeenskomsts Aand og Øiemed. Jmidlertid fornyedes Underhandlingerne den følgende Dag, hvorved tillige nogle militaire Udseendinge fra begge Sider traadte i Konference. Nu fremkom de preussiske Underhandlere med Fordring paa Fordring, i aabenbar Strid med Konventionens vigtigste Bestemmelser. Kongen af Danmark skulde blandt Andet anerkjende de af Oprørsregjeringen udstedte Anordninger. Forbunds hæren skulde, naar og om Fjendtlighederne efter Vaabenstilstandens Udløb atter skulde begynde, indtage de mellem den 27de og 30 Juni ved et lidet lovalt Angreb midt under Forhandlingerne erhvervede Stillinger i det nordlige Slesvig. Lauenborg skulde ikke befries fra det samme paatvungne Oprør, men der skulde af diplomatisk Vei virkes hen til dette Øiemeed. Og selv med disse og flere lignende naturligviis fuldkomment uantagelige Forandringer i den alt afsluttede Konvention, skulde den nye Overeenskomst kun indgaaes under Forbehold af den tydske "Reichsverwesers" Ratification, altsaa med Henviisning til en endnu ikke konstitueret Autoritet, som i sin Virksomhed derhos skal være bunden til Nationalforsamlingen i Frankfurt. - Da imidlertid Kongen af Sverrig og Norge, hvem Sagens Stilling strax forebragtes, og som naturligviis maatte seen Fornærmelse imod de forenede Rigers Ære i den Maade hvorpaa en under hans Auspicier afsluttet Overeenskomst skulde kasseres, formeente, at et sidste Forsøg endnu burde gjøres paa at bringe General Wrangel til Fornuft, var Danmark ogsaa dertil villigt. Tilligemed General Oxholm afsendtes paany Kammerherre Reedstil det danske Hovedqvarteer, ledsaget af Baron Lagerheim og Sir Henry Wynn, der med egne Øine vilde overtyde sig om saa utrolige Ting. De udrettede Jntet. - Saaledes er altsaa den efter langvarige og vanskelige Forhandlinger af Lord Palmersion tilveiebragte, efter Englands Formaning, under Ruslands Tilskyndelse, ved Sverrigs indtrængende Opfordring, af den preussiske Regjering antagne, af Danmark efter alle venskabelige og allierede Magters indstændige Raadratificerede Konvention strandet paa den preussiske Kavallerigenerals Jndvendinger, der skulde fuldbyrde samme, og Fiendtlighederne ere saaledes paany begyndte.